CELEX: 32011D0700
Language: mt
Date: 2011-10-20 00:00:00
Title: Deċiżjoni ta’ Implimentazzjoni tal-Kummissjoni tal- 20 ta’ Ottubru 2011 li temenda d-Deċiżjoni ta’ Implimentazzjoni 2011/303/UE f’dak li għandu x’jaqsam mad-data tal-applikazzjoni (notifikata bid-dokument numru C(2011) 7373)

21.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 276/62
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-20 ta’ Ottubru 2011
   li temenda d-Deċiżjoni ta’ Implimentazzjoni 2011/303/UE f’dak li għandu x’jaqsam mad-data tal-applikazzjoni
   (notifikata bid-dokument numru C(2011) 7373)
   (It-test bl-Olandiż biss huwa awtentiku)
   (2011/700/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikulari l-Artikolu 43(m) tiegħu, flimkien mal-Artikolu 4 tiegħu,
   Billi:
   
               (1)
            
            
               Bid-Deċiżjoni ta’ Implimentazzjoni tal-Kummissjoni 2011/303/UE (2), ġie awtorizzat l-użu ta’ metodi ġodda għall-klassifikazzjoni tal-karkassi tal-majjali fil-Pajjiżi l-Baxxi. Dik id-Deċiżjoni għandha tibda tapplika mit-3 ta’ Ottubru 2011 ‘il quddiem. Fid-9 ta’ Settembru 2011, l-awtoritajiet kompetenti tal-Pajjiżi l-Baxxi għarrfu lill-Kummissjoni li diversi biċċeriji kienu qed iħabbtu wiċċhom ma’ problemi prattiċi b’rabta mal-implimentazzjoni f’waqtha tal-metodi l-ġodda u għalhekk huma talbu li l-applikazzjoni tiġi posposta għat-2 ta’ Jannar 2012.
            
         
               (2)
            
            
               Għalhekk, id-Deċiżjoni ta' Implimentazzjoni 2011/303/UE għandha tiġi emendata skont dan.
            
         
               (3)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DIN ID-DEĊIŻJONI:
   Artikolu 1
   Fl-Artikolu 4 tad-Deċiżjoni ta' Implimentazzjoni 2011/303/UE, id-data “3 ta’ Ottubru 2011” għandha tinbidel bid-data “2 ta’ Jannar 2012”.
   Artikolu 2
   Din id-Deċiżjoni hija indirizzata lir-Renju tal-Pajjiżi l-Baxxi.
   
      Magħmul fi Brussell, l-20 ta’ Ottubru 2011.
      
         
            Għall-Kummissjoni
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1.
   
      (2)  ĠU L 136, 24.5.2011, p. 95.